એ સમયે રેડીયો સૌથી શક્તિશાળી માધ્યમ હતું અને તેના મારફતે જ રાજકોટ વાસીઓને જાણ થઈ હતી કે નાથુરામ ગોડસેએ દિલ્હીમાં ગાંધીજીની હત્યા કરી છે. આ સાંભળીને આખુ શહેર સ્તબ્ધ થઈ ગયું હતું. આ માઠા સમાચારની ખરાઈ કરવા સૌરાષ્ટ્ર ભરમાંથી ફોનની ઘંટડીઓ રણકવા માંડી હતી. બે દિવસ સુધી આખુ રાજકોટ બંધ રહ્યું હતું. મોટી સંખ્યામાં લોકોએ રાષ્ટ્રીય શાળાથી રામનાથપરા સ્મશાન સુધી મૌન રેલી યોજી હતી. ત્યાં શોકસભા યોજાઈ હતી. છઠ્ઠી ફેબુ્રઆરીએ ગાંધીજીના થોડાક અસ્થિ રાજકોટ લવાયા હતાં. તે રાષ્ટ્રીય શાળામાં રાખવામાં આવ્યા હતાં.